adfærdskodeks
Adfærdskodeks er en aftale eller et regelsæt, der ikke allerede følger af lovgivning eller administrative bestemmelser. Den erhvervsdrivende forpligtes til at overholde kodekset i forbindelse med en eller flere former for handelspraksis eller inden for en eller flere erhvervssektorer.
Adfærdskodeks er defineret i Markedsføringslovens § 2, nr. 7. Et adfærdskodeks i forhold til Markedsføringsloven kan fx være retningslinjerne for markedsføring af alkoholholdige drikkevarer.
Efter fx Forbrugeraftaleloven, skal der gives oplysning om relevante adfærdskodeks og, hvor det er relevant, oplysning om, hvordan eksemplarer heraf kan fremskaffes.